સરકારી કર્મચારીએ વગર હરાજીએ કરોડો રૂપિયાની કિંમતી જમીન સરકારી દરે રહેઠાણ માટે મંજુર કરાવ્યા બાદ તેના પર કોમર્શીયલ કોમ્પલેક્ષનું નિર્માણકાર્ય શરૂ કરતા પટેલ દિનેશકુમાર ગોરધનભાઇ સહિતના અરજદારોએ હાઇકોર્ટના દ્વાર ખખડાવી સરકારી કર્મચારીએ મંજુર કરાવેલી રહેઠાણની જમીનનો હેતુફેર થતો હોવાથી આ જમીન પરત લેવાની માગણી કરી હતી. ત્યારબાદ નાયબ સચિવ મહેસુલ વિભાગમાં પણ અરજદારોએ વગર હરાજીએ મંજુર કરાવેલ રહેઠાણ માટેની જગ્યા પણ ખોટી રીતે મંજુર કરવામાં આવી હોવાના પુરાવાઓ રજૂ કર્યા હતા. જેમાં તેમણે જણાવ્યુ હતું કે, મોતીપુરા ગામતળ પૈકીની આ જમીન પર માત્ર ૮૦ ફૂટના અંતરે શામળાજી હાઇવે રોડ પસાર થાય છે અને પૂર્વ એસ.ટી. ડીવીઝનનો પાકો કોટ આવેલો છે અને સરકારની શરતી નિયમોનું પાલન કરી કબજા હક્કની રકમ ભરવાની સંમતિ આપી હતી.